ಸೊಸೈಟಿ ಆಫ್ ಪ್ಲಾಸ್ಟಿಕ್ ಇಂಜಿನಿಯರ್ಸ್ನ ಪ್ರಕಾರ ಪ್ರಪಂಚಾದ್ಯಂತ ಪ್ರತಿ ವರ್ಷ 200 ಮಿಲಿಯನ್ ಟನ್‌ಗಳಿಗೂ ಅಧಿಕ ಪ್ಲಾಸ್ಟಿಕ್ ಉತ್ಪಾದನೆ ಯಾಗುತ್ತಿದೆ. 200 ಮಿಲಿಯನ್‌ ಟನ್ಸ್‌ನಲ್ಲಿ, 26 ಮಿಲಿಯನ್ ಟನ್‌ಗಳಷ್ಟು ಅಮೇರಿಕಾ ಸಂಯುಕ್ತ ಸಂಸ್ಥಾನದಲ್ಲೇ ಉತ್ಪತ್ತಿಯಾಗುತ್ತಿದೆ. ಇಪಿಎ 2003 ರಲ್ಲಿ ವರದಿ ಮಾಡಿರುವಂತೆ 26 ಮಿಲಿಯನ್ ಟನ್‌ಗಳ ಪ್ಲಾಸ್ಟಿಕ್ ತ್ಯಾಜ್ಯಗಳಲ್ಲಿ 5.8% ನಷ್ಟು ಮಾತ್ರ ಮರುಬಳಕೆ ಮಾಡಲು ಸಾಧ್ಯವಾಗುತ್ತಿದೆ.

ಸಾಂಪ್ರದಾಯಿಕ ಪ್ಲಾಸ್ಟಿಕ್‌ಗಳನ್ನು ಕೆಲವೊಮ್ಮೆ ಸಾವಯವ ತ್ಯಾಜ್ಯಗಳೊಂದಿಗೆ (ಆಹಾರ ತುಣುಕುಗಳು, ತೇವ ಹಾಳೆಗಳು ಮತ್ತು ದ್ರವ ಪದಾರ್ಥಗಳು) ಸೇರಿಸುವುದರಿಂದ ಅವುಗಳಲ್ಲಿರುವ ಪಾಲಿಮರ್‌‌ಗಳನ್ನು ಮರುಚಕ್ರೀಕರಣಗೊಳಿಸಲು ಪ್ರಾಯೋಗಿಕವಾಗಿ ಕಷ್ಟ ಸಾಧ್ಯವಾದ್ದರಿಂದ ಪ್ಲಾಸ್ಟಿಕಗಳ ಮರುಬಳಕೆಯ ಗುರಿ ಸಾಧಿಸಲು ಸಾಧ್ಯವಾಗುತ್ತಿಲ್ಲ.

ಇನ್ನೊಂದು ಕಡೆ, ಈ ಸಾವಯವ ವಸ್ತುಗಳನ್ನು ನೆಲಗೊಬ್ಬರ ಮಾಡುವುದು ದೊಡ್ಡ ಪ್ರಮಾಣದ ತ್ಯಾಜ್ಯಗಳನ್ನು ಮರುಬಳಕೆಮಾಡುವ ಒಂದು ಸುಪ್ತ ತಂತ್ರವೇ ಆಗಿದೆ ಮತ್ತು ಮರುಚಕ್ರೀಕರಣ ಗುರಿಗಳು ನಾಟಕೀಯವಾಗಿ ಬೆಳೆಯುತ್ತವೆ. ಆಹಾರ ತುಣುಕುಗಳು, ಮತ್ತು ಪುನರ್ಬಳಕೆಯಾಗದ ಒದ್ದೆ ಕಾಗದಗಳು ಮುನ್ಸಿಪಲ್ ಘನ ತ್ಯಾಜ್ಯದ 50 ಮಿಲಿಯನ್ ಟನ್ ನಷ್ಟಿವೆ.. ಜೈವಿಕವಿಘಟನೀಯ ಪ್ಲಾಸ್ಟಿಕ್‌ಗಳು ಇವುಗಳ ಸ್ಥಾನವನ್ನು ತುಂಬಿ ಮುನ್ಸಿಪಲ್ ತ್ಯಾಜ್ಯ ಮರುಚಕ್ರೀಕರಣಗೊಳ್ಳದ ತ್ಯಾಜ್ಯಗಳಿಂದ ತುಂಬಿಹೋಗದಂತಹ ಪ್ರಮುಖ ಸಾಧನಗಳಾಗಿ ಕೆಲಸ ಮಾಡುತ್ತವೆ.

ಸಾಂಪ್ರದಾಯಿಕ ಪ್ಲಾಸ್ಟಿಕ್‌ಗಳ ಸಣ್ಣ ಪ್ರಮಾಣದ ಸೇರ್ಪಡೆಯೂ ಸಹ ಇಡೀ ಸಾವಯವ ತ್ಯಾಜ್ಯವನ್ನು ಮಲಿನಗೊಳಿಸಿ ಅವುಗಳ ಮೂಲಕ ಕೊಳೆಯುವಿಕೆಯ ಗುಣವನ್ನು ನಾಶಮಾಡುತ್ತವೆ. ಆದ್ದರಿಂದ ನೆಲಗೊಬ್ಬರಕ್ಕೆ ಕೊಳೆಯದ ಪ್ಲಾಸ್ಟಿಕ್‌ಗಳನ್ನು ಸಾವಯವ ತ್ಯಾಜ್ಯಗಳೊಂದಿಗೆ ಎಂದಿಗೂ ಸೇರಿಸಬಾರದು. ಆದ್ದರಿಂದ ಸಣ್ಣಪ್ರಮಾಣದ ಕೊಳೆಯದ ಪ್ಲಾಸ್ಟಿಕ್‌ನ ಬಳಕೆಯೂ, ತ್ಯಾಜ್ಯಾ ನಿರ್ವಹಣೆಯ ಮೇಲೆ ಗಣನೀಯ ಪರಿಣಾಮಬೀರುತ್ತದೆ.

ಹೇಗೂ, ಜೈವಿಕವಿಘಟನೀಯ ಪ್ಲಾಸ್ಟಿಕ್ ಬಳಕೆದಾರರು ಈ ಸಮಸ್ಯೆಗೆ ಇಂತಹ ವಸ್ತುಗಳು ಪರಿಹಾರ ನೀಡುತ್ತವೆ ಎಂದು ವಾದಿಸುತ್ತಾರೆ. ದೃಡೀಕೃತ ಜೈವಿಕ ಪ್ಲಾಸ್ಟಿಕ್‌ಗಳು ಪ್ಲಾಸ್ಟಿಕ್‌ಗಳ ಬಳಕೆಯ (ಹಗುರ, ನಿರೋಧಕ, ಕಡಿಮೆ ದರ) ಸಾಮರ್ಥ್ಯವನ್ನು ಸಂಪೂರ್ಣವಾಗಿ ಹೆಚ್ಚಿಸುವುದಲ್ಲದೇ, ನಿಗದಿತ ಸೌಲಭ್ಯಗಳಲ್ಲಿ ಅವುಗಳ ಕೊಳೆಯುವಿಕೆಯ ಸಾಮರ್ಥ್ಯವನ್ನು ಹೆಚ್ಚಿಸುತ್ತದೆ. ಸಮ್ಮಿಶ್ರಿತ ಪ್ಲಾಸ್ಟಿಕ್‌ಗಳ ಸಣ್ಣ ಪ್ರಮಾಣದ ಮರುಚಕ್ರೀಕರಣದ ಬಗ್ಗೆ ಚಿಂತಿಸುವುದರ ಬದಲಾಗಿ, ಇವುಗಳ ಬಳಕೆದಾರರು ದೃಡೀಕೃತ ಜೈವಿಕ ಪ್ಲಾಸ್ಟಿಕ್‌ಗಳು ಇತರ ಸಾವಯವ ತ್ಯಾಜ್ಯಗಳೊಂದಿಗೆ ಸೇರಿ ಘನತ್ಯಾಜ್ಯಗಳು ಕೊಳೆಯುವಿಕೆಯ ಪ್ರಮಾಣವನ್ನು ಹೆಚ್ಚಿಸುತ್ತವೆ ಎಂದು ವಾದಿಸುತ್ತಾರೆ. ವಾಣಿಜ್ಯ ಕಾಂಪೋಸ್ಟಿಂಗ್‌ಗೆ ಬಳಸುವ ಎಲ್ಲಾ ಸಮ್ಮಿಶ್ರಿತ ಸಾವಯವಗಳು ಆರ್ಥಿಕ ಸ್ಥಿರತೆಯನ್ನು ತರುವುದಲ್ಲದೇ ವಾಣಿಜ್ಯವಾಗಿ ಸುಗಮವಾಗುತ್ತದೆ. ಇಡೀ ತ್ಯಾಜ್ಯನ್ನು ಈಗ ಕೊಳೆಯುವಂತೆ ಮಾಡಬಹುದಾದ್ದರಿಂದ ಮತ್ತು ಸುಲಭವಾಗಿ ಸಂಸ್ಕರಣೆಗೆ ಒಳಪಡಿಸಬಹುದಾದ್ದರಿಂದ ಬಹಳಷ್ಟು ಮುನ್ಸಿಪಾಲಿಟಿಗಳು ಗಣನೀಯ ಪ್ರಮಾಣದಲ್ಲಿ ತುಂಬಿ ಹೋಗಿರುವ ಕಸದತೊಟ್ಟಿಗಳ ತ್ಯಾಜ್ಯಗಳನ್ನು ನಿರ್ವಹಿಸಲು ಸಾಧ್ಯವಾಗಿದೆ.

ಆದ್ದರಿಂದ ಜೈವಿಕ ಪ್ಲಾಸ್ಟಿಕಗಳ ಬಳಕೆ ಮುನ್ಸಿಪಾಲ್ ಘನ ತ್ಯಾಜ್ಯಗಳ ದೊಡ್ಡ ಪ್ರಮಾಣವನ್ನು ಸಂಪೂರ್ಣವಾಗಿ ಮರುಬಳಕೆಗೆ ಯೋಗ್ಯವಾಗುವಂತೆ ಮಾಡಿವೆ, ಇಲ್ಲದಿದ್ದರೆ ಇವುಗಳನ್ನು ಕಸದಬುಟ್ಟಿಯಲ್ಲಿ ತುಂಬುವ ಅಥವಾ ಮರುಚಕ್ರೀಕರಣದ ವಿಧಾನಗಳ ಮೂಲಕ ನಿರ್ವಹಿಸುವ ಅನಿವಾರ್ಯತೆ ಇರುತ್ತಿತ್ತು.

ಪರಿಸರ ಕಾಳಜಿ ; ಲಾಭಗಳು
ಉತ್ಪತ್ತಿಗೆ ಶಕ್ತಿಯ ವೆಚ್ಚಗಳು
ಕಾರ್ಯವಿಧಾನಗಳು
ಅನುಕೂಲಗಳು ಹಾಗೂ ಅನಾನುಕೂಲಗಳು